सरकार की योजना से हुनरमंद हुए युवा | Bulandshahr Express
सरकार की योजना से हुनरमंद हुए युवा
Bulandshahr Express / July 15, 2015	बुलंदशहर। तेजी से घट रहे रोजगार के अवसर युवाओं को निराशा की ओर ले जाते है। केन्द्र और यूपी सरकार ने ऐसे युवाओं को शिक्षा के साथ हुनरमंद बनाने के लिए कौशल विकास योजना की शुरूआत की। बुलंदशहर में इस योजना में क्वालीफाई करने वाले 298 हुनरमंद युवाओं को आज जिला प्रशासन ने रोजगार के प्रति जागरूक करने के लिए प्रोत्साहित किया।
जिले में आज (15 जुलाई) को विश्व युवा कौशल दिवस मनाया गया। इस अवसर पर जिले के 298 युवा कलैक्ट्रेट सभागार पहुँचे जिन्होने कौशल विकास योजना के तहत इलैक्ट्रिशियन, ड्रेस डिजायनिंग, बुनाई-कढ़ाई, मोटर व्हीकल जैसी विधाओं में हाल ही में ट्रेनिंग खत्म की है। जिले में इस योजना के तहत 1.68 लाख युवाओं ने निशुल्क आवेदन किया था।
कलैक्ट्रेट सभागार में आयोजित कार्यक्रम में सीडीओ सीआर पटेल ने बताया कि हुनरमंदों के लिए सरकार ने रोजगार के अवसर भी पैदा किये है। जिले के 4 युवाओं को आज खुद सीएम अखिलेश यादव ने अपने हाथों प्रमाणपत्र बांटे है।
बच्चों से ली जानकारी
कौशल विकास योजना में प्रशिक्षित युवाओं से सीडीओ ने जानकारी ली। सीडीओ ने उनके हुनर के संबध में उनसे सवाल किये और यह पाया कि सभी को विधिवत ट्रेनिंग दी गयी है। उन्होने बताया कि रोजगार दिलाने के लिए सरकारी और गैर-सरकारी संस्थाओं को आदेश दिए है। इस अवसर पर बच्चों ने खुद के बनाये मॉ़डल भी प्रस्तुत किये।
खबर को शेयर करेंShare on Facebook (Opens in new window)Click to share on WhatsApp (Opens in new window)Click to share on Twitter (Opens in new window)Click to share on Google+ (Opens in new window)Click to share on LinkedIn (Opens in new window)Click to email (Opens in new window)Click to print (Opens in new window)MoreClick to share on Reddit (Opens in new window)Click to share on Tumblr (Opens in new window)Click to share on Pinterest (Opens in new window)Click to share on Pocket (Opens in new window)Click to share on Telegram (Opens in new window)Click to share on Skype (Opens in new window)	July 15, 2015 in Bulandshahr. Related posts
पुलिस भर्ती घोटाले की जांच सड़क से सदन तक
← एक कुन्टल सोना लूटने वाला इन्द्रपाल उर्फ ताऊ को पुलिस ने किया गिरफ्तार	5 लूटों का पर्दाफाश, 10 लुटेरे अरेस्ट →